Negrești-Oaș
Negrești-Oaș (ungari keeles Avasfelsőfalu) on linn Rumeenias Satu Mare maakonnas. Linn asub Ukraina piirist umbes 11 km kaugusel, maakonnakeskusest Satu Marest ligikaudu 43 km idas. Linna haldusalasse kuulub kaks küla: Luna (Lunaforrás) ja Tur (Túrvékonya). Negrești-Oaș on Țara Oașului (ungari keeles Avasság) etnograafilise ja ajaloolise piirkonna keskus. Asulat on esmamainitud 1270. aastal. Linnaõigused sai Negrești-Oaș 1965. aastal.